iraklixyz/georgian-wikipedia-cleaned huggingface dataset:
როზმარის შვილი (ფილმი)

როზმარის ბავშვი — რომან პოლანსკის 1968 წლის ფსიქოლოგიური საშინელებათა ფილმი, რომელიც დაფუძნებულია აირა ლევინის ამავე სახელწოდების წიგნზე. ფილმის მთავარი გმირია ორსული ქალი, რომელიც შეშფოთებულია მისი ქმრისა და მეზობლების მეგობრობით, რადგან მეზობლები ოკულტური რიტუალებით არიან გატაცებულნი. ფილმის თავდაპირველი სახელწოდება იყო „ილოცე როზმარის ბავშვისთვის“. რუთ გორდონმა ფილმში შესრულებული როლისთვის მიიღო ოსკარი და ოქროს გლობუსი ქალის მეორეხარისხოვანი როლის საუკეთესო შესრულებისთვის.

1990-იან წლებში გადაღებული ქართული სატელევიზიო სერიალი „სახლი ძველ უბანში“ იმეორებს ფილმის სიუჟეტს.
ბენ-ჰური (1959 წლის ფილმი)

ბენ-ჰური — 1959 წლის ეპიკური ისტორიული ფილმი. ფილმი დაფუძნებულია ლიუ უოლასის ნოველაზე ბენ-ჰური: ქრისტეს ისტორია და 1925 წელს გამოსულ ამავე სახელწოდების მუნჯ ფილმზე. იმ ეპოქისთვის ფილმი უძვირესი კინოპროდუქცია იყო.

ჯილდოები
ფილმმა ოსკარზე რეკორდი დაამყარა, მიიღო რა 11 ჯილდო. ეს რეკორდული მაჩვენებელი იყო, სანამ ის „ტიტანიკმა“ არ გაიმეორა.

ოსკარი
საუკეთესო ფილმი
საუკეთესო რეჟისორი: უილიამ უაილერი
საუკეთესო მსახიობი კაცი: ჩარლტონ ჰესტონი
საუკეთესო მსახიობი კაცი მეორეხარისხოვან როლში: ჰიუ გრიფიტი
საუკეთესო ოპერატურა ფერად ფილმში: რობერტ სარტისი
საუკეთესო კოსტუმების დიზაინი ფერად ფილმში: ელისაბედ ჰაფენდენი
საუკეთესო მხატვრული გაფორმებისთვის ფერად ფილმში: ედვარდ კარფანო, უილიამ ჰორნინგი, ჰიუ ჰანტი
საუკეთესო მონტაჟი: ჯონ დანინგი, რალფ ვინტერსი
საუკეთესო ვიზუალური ეფექტები
საუკეთესო მუსიკა: მიკლოშ როშა
საუკეთესო ხმა: ფრენკლინ მილტონი

ოქროს გლობუსი
საუკეთესო დრამა
საუკეთესო რეჟისორი: უილიამ უაილერი
საუკეთესო მსახიობი კაცი მეორეხარისხოვან როლში: სტეფან ბოიდი

 საუკეთესო ფილმისთვის
ელ ბრუტო

ელ ბრუტო — ლუის ბუნიუელის 1953 წლის დრამატული ფილმი.

სიუჟეტი
მაღალ და ძლიერ კაცს, პედროს ახალგაზრდა გოგონა შეუყვარდება. პედროს მისი უხეში საქციელის გამო ელ ბრუტოს ეძახიან...

როლებში
პედრო არმენდარისი — პედრო
კეტი ხურადო — პალომა
როსა არენასი — მეჩე
ანდრეს სოლერი — ანდრეს გაბრერა
რობერტო მეიერი — კარმელო გონსალესი
ბეატრის რამოსი — დონა მარტა
პაკო მარტინესი — დონ პეპე
გლორია მესტრე — მარია
პას ვილიეგასი — მარიას დედა
ხოსე მუნიოსი — ლენჩო რუისი
დიანა ოჩოა — ლენჩოს ცოლი
იგნასიო ვილალბასო — მარიას ძმა
ხაიმე ფერნანდესი — ხულიან გარსია
რაკელ გარსია — დონა ენრიკეტა
ლუპე კარილესი — გოგონა
გილერმო ბრავო სოსა — კოჭლი 
ხოსე ჩავესი
მარგარიტო ლუნა
ხორხე პონსი
პოლო რამოსი
ამელია რივერა
ეფრაინ არაუსი

გადამღები ჯგუფი
დამდგმელი რეჟისორი: ლუის ბუნიუელი
სცენარისტები: ლუის ბუნიუელი, ლუის ალკორისა
ოპერატორი: აგუსტინ ხიმენესი
პროდიუსერი: გაბრიელ კასტრო, ოსკარ დანსიჟერი, სერჯო კოგანი
დამდგმელი მხატვრები: გიუნტერ გრესცო, რობერტო სილვა
კომპოზიტორი: რაულ ლავისტა
ხმის რეჟისორი: ხავიერ მატეოსი
მემონტაჟე: ხორხე ბუსტოსი
გრიმიორი: ანა გერერო

ჯილდოები და ნომინაციები
1954 — „არიელის“ ჯილდო:
ქალის საუკეთესო მეორეხარისხოვანი როლი — კეტი ხურადო
ნომინაცია საუკეთესო ოპერატურულ ნამუშევარზე — აგუსტინ ხიმენესი
ნომინაცია მამაკაცის საუკეთესო მეორეხარისხოვანი როლზე — ანდრეს სოლერი
ბეტმენი სამუდამოდ

„ბეტმენი სამუდამოდ“ — რეჟისორ ჯოელ შუმახერის 1995 წლის ფილმი. იგი ეფუძნება ბობ კეინის მიერ შექმნილი ბეტმენის ისტორიებს. ფილმის სცენარის ავტორები არიან ლი ბეჩლერი, ჯენეტ სკოტ-ბეჩლერი და აკივა გოლდსმენი. მთავარ როლებს ფილმში ასრულებენ: ველ კილმერი (ბრიუს უეინი/ბეტმენი), ტომი ლი ჯონსი (ჰარვი დენტი/ორსახა), ჯიმ კერი (ედვარდ ნიგმა/გამოცანა), ნიკოლ კიდმანი (ჩეის მერიდიანი) და კრის ო'დონელი (რობინი).

ტიმ ბარტონის წინა ეკრანიზაციებთან შედარებით, ახალი ფილმის ტონი განსხვავებული იყო და უფრო მეტად გათვლილი იყო ოჯახურ გარემოში სანახავად. .-ში თვლიდნენ, რომ წინა ფილმი, „ბეტმენი ბრუნდება“, კინოთეატრებში წარუმატებელი აღმოჩნდა ძალადობისა და ბნელი გარემოს გამო. ახალი ფილმის ბიუჯეტმა დაახლოებით 100 მილიონი აშშ დოლარი შეადგინა. წარმოებას პრობლემები ახლდა - მთავარ როლებზე მსახიობთა შერჩევის გამო. გადაღებების ადგილებს შორის იყო ალკატრასის კუნძული (სან-ფრანცისკო) და მანჰეტენის ხიდი (ნიუ-იორკი). ფილმი 1995 წლის 16 ივნისს გამოვიდა.

ფილმის გამოსვლის შემდეგ რეაქციები არაერთგვაროვანი იყო. კრიტიკოსებმა მაღალი შეფასება მიანიჭეს ოპერატორის ნამუშევარს, ვიზუალურ ეფექტებსა და მხატვრულ გადაწყვეტას, მაგრამ აღნიშნეს, რომ იგი იყო უფრო მხიარული, ვიდრე ბარტონის ეკრანიზაციები. მაყურებელთა ფენებმა ფილმი დადებითად მიიღეს და წინა ეკრანიზაციასთან შედარებით, მან მნიშვნელოვანი შემოსავალი, მსოფლიო მასშტაბით 336,529,844 აშშ დოლარი მოიტანა. იგი იქცა 1995 წლის რიგით მეექვსე ყველაზე შემოსავლიან ფილმად. აშშ-ში 2842 ეკრანზე გამოსვლის პირველი კვირის ბოლოს (22 ივნისი 1995) მისმა შემოსავალმა უკვე შეადგინა 52,784,433 აშშ დოლარი.
პფალცური მემკვიდრეობა

პფალცური მემკვიდრეობა, პფალცის მემკვიდრეობისათვის ომი, ორლეანის ომი — 1688-1697 წლების ომი საფრანგეთსა და ევროპის სახელმწიფოების კოალიციას – ე. წ. აუგსბურგის ლიგას შორის. დაიწყო 1688 წლის სექტემბერში პფალცში ლუი -ის ჯარების შეჭრით, რომელმაც პფალცის ტერიტორიის მნიშვნელოვან ნაწილზე პრეტენზიების საბაბად თავისი ძმის ცოლის (1685 წელს გარდაცვლილი პფალცის კურფიურსტის კარლის ასულის) ინტერესების დაცვა გამოაცხადა. საომარი მოქმედება გერმანიის სხვა რაიონებში, ნიდერლანდსა და ესპანეთშიც გავრცელდა. საფრანგეთის ჯარები 1688-1691 წლებში გაიგზავნა ირლანდიაშიც ანტიინგლისური აჯანყების დასახმარებლად, ომი ზღვაზეც (ამერიკის ნაპირებამდე) წარმოებდა. საფრანგეთის არმიამ მოიპოვა მთელი რიგი დიდი გამარჯვებები ფლერიუსთან (1690 წ.), სტენკერკენთან (1692), ნერვინდენთან (1693 წ.), მაგრამ 1692 წლის 29 მაისს დამარცხდა ინგლის-ჰოლანდიის გაერთიანებულ ფლოტთან ბრძოლაში ააგის კონცხთან. პფალცური მემკვიდრეობის ომი რიისვიკის ზავით დასრულდა.
რომანოზ II

რომანოზ (; დ. 938 —გ. 15 მარტი 963) — ბიზანტიის იმპერატორი 959-963 წლებში. კონსტანტინე -ის შვილი, ბასილ ბულგართმმუსვრელის მამა. დროსტარების მოყვარული (ძალაუფლება ხელთ ეპყრა საჭურის ვრინგას), გაატარა აგრარული რეფორმა, მის დროს ხდება პროვინციული არისტოკრატიის დაწინაურება. წარმატებით ებრძოდა არაბებს (კ. კრეტა დაიბრუნეს, ქ. ჰალაბი აიღეს). მკაცრმა ფინანსურმა პოლიტიკამ საზოგადოების ყველა ფენის აღშფოთება გამოიწვია, რასაც შეთქმულება მოჰყვა, მაგრამ მარცხით დამთავრდა.
რომანოზ III არგირუსი

რომანოზ არგირუსი (; დ. 968 — გ. 11 აპრილი, 1034) — ბიზანტიის იმპერატორი 1028-1034 წლებში. იყო კონსტანტინოპოლის წარჩინებულთა წრიდან. გამეფების წინ კონსტანტინოპოლის ეპარქოსის თანამდებობა ეკავა. მფარველობდა ბერ-მონაზვნებს, მის დროს მრავალი ეკლესია-მონასტერი ააგეს. ებრძოდა არაბებს, მაგრამ წარუმატებლად, შეთქმულებმა აბანოში დაახრჩვეს. ის შეცვალა თავისი ცოლის საყვარელმა და შემდგომ მეორე ქმარმა, მიხეილ -მ.
ანდრომედა (ტელესერიალი)

„ანდრომედა“ — კანადურ-ამერიკული სამეცნიერო ფანტასტიკური ტელესერიალი. შექმნილია ჯინ როდენბერის იდეის მიხედვით, მისი გარდაცვალების შემდეგ.

სიუჟეტი
სერიალის მოქმედება მიმდინარეობს შორეულ მომავალში, თანამეგობრობის სისტემის გარშემო. თანამეგობრობა მოიცავს სამ გალაქტიკას და ითვლება უტოპიურ საზოგადოებად, თუმცა რელურად იმყოფება ომის მდგომარეობაში მაგოგებთან (აგრესიული ჰუმანოიდური რასა ღამურის მსგავსი სახით). სამშვიდობო მოლაპარაკების შედეგად თანამეგობრობამ მაგოგებს დაუთმო პლანეტა რომელიც დასახლებული იყო ნიცშეანელებით (თანამეგობრობის წევრი, გენეტიკურად შეცვლილი რასა). ნიცშეანელები უკმაყოფილო დარჩნენ ამ შეთანხმებით და თავს დაესხნენ თანამეგობრობას.

სერიალის მთავარი გმირი დილან ჰანტი არის თანამეგობრობის კრეისერ „ანდრომედას თანავარსკვლავედის“ კაპიტანი. ხომალდი აღჭურვილია მძლავრი ხელოვნული ინტელექტით, რომელიც ასევე სერიალის მთავარ გმირს წარმოადგენს.

„ანდრომედა“ იღებს უბედურების სიგნალს ნიცშეანელებისგან და გაემართება დასახმარებლად, თუმცა აღმოჩნდება რომ ეს ხაფანგია. დილანი იძულებულია მოახდინოს ხომალდის ევაკუაცია, თვითონ კი მარტო ცდილობს „ანდრომედას“ გადარჩენას. თავისი მეგობარი და პირველი ოფიცერი აღმოჩნდება მოღალატე. იგი ცდილობს დილანის მოკვლას. დილანი ასწრებს და კლავს მას, მაგრამ ორთაბრძოლისას ხომალდი აღმოჩნდება შავი ხვრელის საზღვარზე და დროში „გაიყინება“. მხოლოდ 303 წლის შემდეგ მას ამოიყვანს „ევრიკა მარუ“ ბეკა ვალენტაინის მეთაურობით. „ევრიკას“ ეკიპაჟს გონია რომ ანდრომედა ცარიელია და აპირებენ მის გაყიდვას, თუმცა დილანი არ ანებეს მათ ამას. ის გებულობს რომ ომი თანამეგობრობის განადგურებით დასრულდა და სამყარო ქაოსითაა მოცული. დილანი გადაწყვეტს აღადგინოს თანამეგობრობა და სთავაზობს „ევრიკის“ ეკიპაჟს შეუერთდენ მას. მცირე ყოყმანის შემდეგ ისინი თანხმდებიან.

პერსონაჟები
მთავარი გმირები
სერიალის მთავარი გმირებია:
ესტონეთის ენერგეტიკა

ესტონეთის ენერგეტიკა წარმოადგენს წარმოებული ენერგიის იმ ერთობლიობას, რომელსაც ესტონეთის მოსახლეობა მოიხმარს და ასევე გადის იმპორტზე. ესტონეთის ენერგეტიკული პოლიტიკა წარმოადგენს ესტონეთის პოლიტიკის იმ ნაწილს, რომელიც დაკავშირებულია ენერგეტიკასთან. ძირითადი სექტორია ელექტროენერგეტიკა.

გლობალური დათბობა
ესტონეთის წილი გლობალურ დათბობაში ნავთობის ფიქლებისგან გამოყოფილ დიდი რაოდენობით ნახშირბადზე მოდის. ესტონური ენერგოკომპანია მსოფლიოში უდიდეს ნავთობის ფიქლებზე მომუშავე ენერგეტიკულ საწარმოებს ფლობს ქალაქ ნარვაში. 2007 წელს, ესტონეთში ენერგიის 90%-ზე მეტი ზეთის ფიქლებისგან იყო ნაწარმოები.
მანაწილებელი ლილვი

მანაწილებელი ლილვი – ელექტრული, ელექტროენერგიის მისაღები და მომხმარებელთა შორის მისი გასანაწილებელი მოწყობილობა. მოიცავს ელექტრულ აპარატებს, დაცვისა და ავტომატიკის მოწყობილობებს, საზომ ხელსაწყოებს, ასაწყობ და მაერთებელ სალტეებსა და დამხმარე მოწყობილობებს. მანაწილებელი ლილვის ერთი წრედის მოწყობილობა კონსტრუქციულად გამოიყოფა ცალკეულ უჯრედებად. მანაწილებელი ლილვის, რ-ის ძაბვა 35 კვ-მდეა, ჩვეულებრივ სათავშში დგამენ (დახურული მანაწილებელი ლილვი), მაგრამ თუ ძაბვა 35 კვ და მეტია – გარეთ (ღია მანაწილებელი ლილვი
რუსა I

რუსა — ურარტუს მეფე ძვ. წ. საუკუნის ნახევარში, ძვ. წ. 735-714 წწ. სარდური -ის შვილი.

თავდაპირველად შეძლო ურარტუს გაძლიერება და მისი საზღვრების ერთგვარი გაფართოება (სევანისპირეთის მიწების დაპყრობა, ურმიისპირეთის ოლქების დამორჩილება). შემდგომში კიმერიელებმა დაამარცხეს. ძვ. წ. 714 წელს სარგონ -სთან ბრძოლაში დამარცხებულმა რუსამ თავი მოიკლა.
ზიაურ რაჰმანი

ზიაურ რაჰმანი (დ. 19 იანვარი, 1936 — გ. 30 მაისი, 1981) — ბანგლადეშის უმაღლესი სამხედრო ადმინისტრატორი 1976 წლის ნოემბრიდან, ბანგლადეშის პრეზიდენტი 1977–1981 წლებში.

1953 წელს შევიდა პაკისტანის არმიაში, 1955 წელს მიიღო ოფიცრის პირველი წოდება. 1971 წელს — ვიცე-პოლკოვნიკის, 1972 წელს – პოლკოვნიკის. 1973 წლიდან ბრიგადის გენერალია, 1975 წლიდან – გენერალ-მაიორი. 1972–1975 წლებში – ბანგლადეშის არმიის შტაბის უფროსის მოადგილე, 1975 წლიდან შტაბის უფროსი.

1977 წლის აპრილში პრეზიდენტ აბუ სადათ მუჰამედ საიემის გადადგომის შემდეგ, რაჰმანი გახდა ბანგლადეშის პრეზიდენტი. 1978 წელს აირჩიეს პრეზიდენტად. 1981 წლის მაისის ბოლოს მოკლეს სამხედრო გადატრიალების დროს.
მაჰდისტების აჯანყება

მაჰდისტების აჯანყება — 1881-1898 წწ. ინგლისელ კოლონიზართა, ოსმალეთ-ეგვიპტის ხელისუფალთა და ადგილობრივ ფეოდალთა წინააღმდეგ აჯანყება სუდანში. აჯანყებას სათავეში ჩაუდგა მაჰდი სუდანელი.

კონფლიქტის მიმდინარეობა
მეამბოხეებმა 1883 წლის თებერვალში დაიკავეს კორდოფანის პროვინციის ადმინისტრაციული ცენტრი – ელ-ობეიდი. იმავე წლის ნოემბერში გაანადგურეს ინგლისელი გენერლის ჰიქსის 10-ათასიანი არმია. 1885 წლის იანვარში აიღეს ქვეყნის ადმინისტრაციული ცენტრი – ხარტუმი. აჯანყების პროცესში შეიქმნა დამოუკიდებელი ფეოდალურ-თეოკრატიულ სახელმწიფო, რომელსაც მაჰდის გარდაცვალების შემდეგ, 1885 წლიდან სათავეში ჩაუდგა მაჰდის მემკვიდრე ხალიფა აბდ ალ-რაჰმან ალ-მაჰდი. მისი უახლოესი თანაშემწე იყო 4 ხალიფა, რომლებსაც ემორჩილებოდნენ პროვინციათა გამგებლები (ამირები). სახელმწიფოს შემოსავლის ძირითადი წყარო იყო მოსახლეობის მრავალი მძიმე გამოსაღებ-გადასახადი, სახელმწიფო მონოპოლიების (მონების გაყიდვა, სპილოს ძვლის ექსპორტი და ა.შ.) მოგება და სამხედრო ნადავლი. ხალიფა და სხვა თავკაცები შემოსავალს იღებდნენ ხაზინისგან, აგრეთვე თავიანთი მიწებიდანაც. ვითარდებოდა ვაჭრობა, ხელოსნობა, სკოლების და საგზაო მშენებლობა. მიწამოქმედთა და მეჯოგეთა ექსპლუატაციამ, სოციალურ წინააღმდეგობათა გამწვავებამ, ტომთა შორის შუღლმა დაასუსტა მაჰდისტების სახელმწიფო. 1896 წელს ინგლისელმა კოლონიზატორებმა მტაცებლური ომი წამოიწყეს მაჰდისტების სახელმწიფოს წინააღმდეგ, რაც 1898 წელს სუდანზე მათი კოლონისტური ბატონობის აღდგენით დამთავრდა.
ლანჩხუთის მხარეთმცოდნეობის მუზეუმი

ლანჩხუთის მხარეთმცოდნეობის მუზეუმი — ლანჩხუთის მუნიციპალიტეტის მთავარი მუზეუმი. დაარსდა 1978 წელს, ხოლო 1998 წელს პირველად გაიხსნა მუზეუმის ექსპოზიცია. მუზეუმში გახსნილია არქეოლოგიის, ეთნოგრაფიის და ისტორიული წარსულის ამსახველი გამოფენა. მუზეუმში რვა ათასზე მეტი ექსპონატია.

ექსპონატები
არქეოლოგიის განყოფილებაში გამოფენილია სოფელ ჯურუყვეთის ტერიტორიაზე აღმოჩენილი ნეოლითური ხანის ქვის იარაღები, კვირისთავები, საფხეკები. ადრე ბრინჯაოს ხანის ათასწლეულის მეორე ნახევრის ჭოლიპას ნამოსახლარში მოპოვებული ადრე ბრინჯაოს ხანის მტკვარ-არაქსის კულტურის იერსახის თიხის ნაწარმი. ჭოლიპას ნამოსახლარი აღმოჩენილია მდინარე ლაშეფსუს მარცხენა ნაპირზე, ჭოლიპას ამომრშრალი ტბის ძირას.

კოლხური კულტურის პერიოდის ( ათასწლეულის ნახევარი და ათასწლეული) იარაღები, კოლხური ცულები შუხუთიდან, კოლხური კერამიკა სუფსიდან, – საუკუნეების იმპორტული შავლაკიანი თიხის ჭურჭელი, სინოპური ამფორები.

მუზეუმში აგრეთვე წარმოდგენილია ფეოდალური ხანის ნივთები. განსაკუთრებით აღსანიშნავია საუკუნის ნახევრის ბრინჯაოს ჯვარი და ბოლნური ჯვრის გამოსახულებიანი ფილა, რომელიც ღრმაღელის ეკლესიის გაწმენდისას აღმოძნდა. მუზეუმში წარმოდგენილია გვიანფეოდალური ხანის სოფელ ჯიხანჯირში ნასტეფნარის გორაზე გათხრების შედეგად აღმოჩენილი მასალა: – საუკუნეების თიხის ჭურჭლის ფრაგმენტები და – საუკუნეების თიხის ჩიბუხები.

მუზეუმში ინახება ლაპიდარული წარწერა ქვაზე სოფელ ეწერიდან. ქვა წარწერით „ქრისტე შეიწყალე იოანე ბერი“ 1960-იან წლებში აღმოჩნდა სოფელ ეწერში. წარწერა შესრულებულია კუთხოვანი ასომთავრულით, რომელშიც ნუსხურიც ურევია.

ეთნოგრაფიის დარბაზში წარმოდგენილია საყოფაცხოვრებო და სასოფლო-სამეურნეო დანიშნულების შრომის იარაღები, ყოველდღიური მოხმარების საყოფაცხოვრებო ნივთები, მარნის მოწყობილობა და სხვ.

მუზეუმში აგრეთვე წარმოდგენილია გურულ თავად-აზნაურთა ფოტოგამოფენა: გურიელები, თავდგირიძეები, მაჭუტაძეები, შალიკაშვილები, ტუსკიები, ჭყონიები, ჟორდანიები, ბაჟუნაიშვილები, გუგუნავები, თავართქილაძეები, გიგინეიშვილები და სხვ. ასევე გამოფენილია გურული ცხენოსნების მოგზაურობის ამსახველი ფოტომასალა ევროპასა და ამერიკაში. წარმოდგენილია მწერლების ეგნატე ნინოშვილისა და საფო მგელაძის ფოტომასალა და ნაწარმოებები.

მუზეუმში წარმოდგენილია საქართველოს დემოკრატიული რესპუბლიკის მთავრობის წევრ ემიგრანტთა, ნოე ჟორდანიასა და ნოე ცინცაძის ფოტომასალა და ნივთები. ასევე ლანჩუთიდან მეორე მსოფლიო ომში წასულთა პირადი ნივთები და სამკუთხა ბარათები.

გალერეა
კონტინენტური კლიმატი

კონტინენტური კლიმატი — კლიმატი, რომელიც ხასიათდება ტემპერატურის მნიშვნელოვანი წლიური ცვალებადობით, რაც გამოწვეულია სიახლოვეს წყლის მნიშვნელოვანი სივრცის არარსებობით. ხშირად, ზამთრის ტემპერატურა საკმარისად დაბალია იმისთვის, რომ თოვლი გამოიწვიოს. ნალექების შედარებით მოკრძალებული რაოდენობა ახასიათებს ზაფხულს. მიუხედავად ამისა, არსებობს გამონაკლისები, რისი მაგალითიცაა ჩრდილოეთ ამერიკის აღმოსავლეთ სანაპირო რეგიონები, სადაც ნაჩვენებია ნალექების თანაბარი განაწილება: ასეთ შემთხვევას ნოტიო კონტინენტურ კლიმატს უწოდებენ, თუმცა ასევე არსებობს მშრალი კონტინენტური კლიმატიც. კონტინენტური კლიმატი წარმოდგენილია ჩრდილოეთ ნახევარსფეროს კონტინენტების რეგიონებში (განსაკუთრებით ჩრდილოეთ ამერიკასა და აზიაში), ასევე ზღვის დონიდან ძალიან მაღლა მთელი მსოფლიოს მასშტაბით.

ეკოსისტემები
კონტინენტური კლიმატის მქონე რეგიონებს როგორც წესი, აქვთ ტყეც და დაბალბუჩქნარიანი პრერიები, როგორც რელიეფის ბუნებრივი დამცველი. ამ რეგიონებში წარმოდგენილია ერთ-ერთი ყველაზე პროდუქტიული მიწები მთელ მსოფლიოში.
ვაქცინაცია

ვაქცინაცია — ვაქცინის შეყვანა ადამიანის ან ცხოველის ორგანიზმში. დაფუძნებულია ილია მეჩნიკოვის მოძღვრებაზე ფაგოციტოზის შესახებ. ვაქცინის განმეორებით შეყვანის შედეგად ქვეითდება ორგანიზმის მგრძნობელობა სპეციფიკური ანტიგენისადმი ხდება ე.წ. დესენსიბილიზაცია, იზრდება ფაგოციტოზი, აქტიურდება ნივთიერებათა ცვლის პროცესები, პირველად კერაში მატულობს ჰიპერემია და სისხლძარღვების კედლების შეღწევადობის უნარი. ადამიანის ვაქცინაციისთვის სარგებლობენ დახოცილი ვაქცინებით, რომლებიც შეჰყავთ კანქვეშ, კანში, კუნთებში და ვენაში. ვაქცინის შეყვანას ხშირად თან სდევს ორგანიზმის საერთო, მძიმე რეაქცია — შემცივნება, მაღალი ტემპერატურა, ძლიერი ოფლიანობა, ტკივილის გაძლიერება. ვაქცინაციას არ მიმართავენ ორსულობის მეორე ნახევარში, ტუბერკულოზის აქტიური ფორმის, თირკმლების დაავადების, ჰიპერტონული და სხვა დაავადებების დროს.

ვეტერინარიაში ვაქცინაციას იშვიათად იყენებენ, უფრო ხშირად მიმართავენ ხანგრძლივად მიმდინარე ქრონიკული ინფექციური დაავადების — ტულარემიის, კოლიბაქტერიოზის, სტაფილოკოკური ინფექციის დროს. ვაქცინაციაში იყენებენ მკვდარ ვაქცინას, ანავაქცინას, ანატოქსნის, ბაქტერიოფაგს და სხვა.
გეოგრაფიული ასოციაცია

გეოგრაფიული ასოციაცია — გეოგრაფთა ასოციაცია, მდებარეობს დიდ ბრიტანეთში, ქალაქ შეფილდში. დაარსდა 1893 წელს. წარმოადგენს რეგისტირებულ ორგანიზაციას, რომელიც სახელმწიფოსგან სავსებით დამოუკიდებლად მოქმედებს. გაწევრიანებულია დაახლოებით 6000 პერსონალური ან ინსიტუციონალური წევრი. მათ შორის არიან: დამწყები და საშუალო სკოლის მასწავლებლები, მასწავლებელი აღმზრდელები, მეცნიერები, სტუდენტი გეოგრაფები და სხვა. გეოგრაფიული ასოციაცია მჭიდრო კავშირშია ევროპის, აშშ-ისა და ავსტრალიის გეოგრაფიულ ორგანიზაციებთან. გეოგრაფიული ასოციაცია დააარსა ხუთმა გეოგრაფმა, მათ შორის იყო ცნობილი ინგლისელი გეოგრაფი ჰელფორდ ჯონ მაკინდერი. გეოგრაფიული ასოციაციის ამჟამინდელი პრეზიდენტია ბობ დიგბი. ასოციაციის ძირითადი მიზანია ერთმანეთისთვის გეოგრაფიული სწავლების, იდეებისა და ცოდნის გაზიარება.
ირლანდიის აეროპორტები

ქვემოთ მოყვანილია ირლანდიის აეროპორტების სია, აგრეთვე აეროპორტების სამგზავრო მიმოსვლების მონაცემები და მათი მდებარეობა.

სულ ქვეყანაში 10 საერთაშორისო აეროპორტია, აგრეთვე 3 ათეულამდე აეროდრომი.

აეროპორტების სია
გამუქებული შრიფტი აღნიშნავს, რომ აეროპორტი გეგმის მიხედვით იღებს კომერციულ რეისებს.

განსხვავებული ფერებით აღნიშნულია:

სამგზავრო მიმოსვლა
აეროპორტების განლაგება
პირობითი ნიშნები:
სამოქალაქო აეროპორტი
ლიცენზირებული აეროდრომი
აეროდრომი
შვეულმფრენის სადგური
დახურული აეროპორტი ან აეროდრომი
აეროპორტი იღებს კომერციულ რეისებს გეგმის მიხედვით
სატვირთო აეროპორტი
სამხედრო აეროპორტი
აეროდრომი (მათ შორის სამხედროც).
მილოშ ზემანი

მილოშ ზემანი (; დ. 28 სექტემბერი 1944, კოლინი, ჩეხოსლოვაკია) — ჩეხი სახელმწიფო და პოლიტიკური მოღვაწე. ჩეხეთის მესამე პრეზიდენტი, ამასთანავე პირველი პრეზიდენტი, რომელიც აირჩიეს საერთო-სახალხო არჩევნების გზით. გაიმარჯვა 2013 წლის საპრეზიდენტო არჩევნებში. თანამდებობა დაიკავა 2013 წლის 8 მარტს.

ბიოგრაფია
დაიბადა 1944 წელს, კიოლნში.
1968 წლამდე, ჩეხოსლოვაკიაში საბჭოთა ჯარის შეჭრამდე, იყო კომუნისტური პარტიის წევრი. 1969 წელს დაამთავრა პრაღის ეკონომიკური უნივერსიტეტი. 1990-1992 წლებში იყო პარლამენტის დეპუტატი. 1996-1998 წლებში ჩეხეთის პარლამენტის დეპუტატთა პალატის თავმჯდომარე იყო, ხოლო 1998-2002 წლებში კი ჩეხეთის პრემიერ-მინისტრი.

2013 წელს ჩეხეთის პირველ პირდაპირ საპრეზიდენტო არჩევნების მეორე ტურში ხმების 55%-ით დაამარცხა ოპონენტი, კარელ შვარცენბერგი.

პოლიტიკა
ზემანი მემარცხენე ორიენტაციისაა. მხარს უჭერს ჩეხეთის მეტად ინტეგრაციას ევროკავშირში განსხვავებით წინა პრეზიდენტ ვაცლავ კლაუსისგან, რომელიც ცნობილი ევროსკეპტიკოსი იყო.
კარლოს კასტანედა

კარლოს სესარ სალვადორ არანია კასტანედა (, დ. 25 დეკემბერი, 1925, კახამარკა, პერუ — გ. 27 აპრილი, 1998, ლოს-ანჯელესი, აშშ) — ამერიკელი მწერალი და ანთროპოლოგი (ფილოსოფიის დოქტორი ანთროპოლოგიის განხრით), ეთნოგრაფი, ეზოთერიზმული ორიენტაციის მოაზროვნე და მისტიკოსი. მრავალი ბესტსელერის ავტორი, მისი წიგნები გარკვეული დროის განმავლობაში ანთროპოლოგიურ ლიტერატურას მიეკუთვნებოდა, თუმცა დღესდღეობით ანთროპოლოგიური აკადემიური გაერთიანებები მის წიგნებს უფრო მხატვრულ ლიტერატურად მიიჩნევენ, ვიდრე ანთროპოლოგიურად.

ბიოგრაფია
დაბადება
დაბადების თარიღი მის ბიოგრაფიაში ერთ-ერთ ყველაზე საკამათო საკითხად რჩება. 1925 წელი — სწორედ ეს თარიღი დაასახელა კარლოსის დაბადების თარიღად ჟურნალმა „“ (გამოქვეყნდა 1973 წელს). ერთ-ერთ ინტერვიუში კასტანედამ თავის დაბადების თარიღად 1935 წლის 25 დეკემბერი დაასახელა, დაბადების ადგილად კი სოფელი მაირიპორანი (ბრაზილია) დაასახელა. ამის მიუხედავად კითხვები მისი დაბადების თარიღისა და ადგილის შესახებ მაინც კითხვებს ბადებს, ერთ-ერთი ყველაზე გავრცელებული ვერსიის მიხედვით მისი დაბადების ადგილი არა სოფელი მაირიპორანი, არამედ ქალაქი კახამარკაა, რომელიც პერუში მდებარეობს.

ადრეული ცხოვრება
ავტორიზებული ვერსია
კარლოს კასტანედას თავდაპირველი სახელი კარლოს არანა იყო ( ;  — ობობა) (1959 წელს, აშშ-ის მოქალაქეობის მიღებისას მან მიიღო დედის გვარი — კასტანედა და არა მამის გვარი — არანა). კარლოსი 1925 წლის 25 დეკემბერს სან-პაულუში (ბრაზილია) შეძლებულ ოჯახში დაიბადა. მისი დაბადებისას დედამისი — 15, ხოლო მამამისი — 17 წლის იყო. აღსაზრდელად პატარა კარლოსი დეიდას მიაბარეს, მას დეიდა მშობელი დედასავით შეუყვარდა, თუმცა როდესაც კარლოსი 6 წლის იყო დეიდა გარდაეცვალა, ხოლო 20 წლის ასაკში კი უკვე დედა. შემდეგ წლებში თავისი აბეზარი თვისებების გამო კარლოსი ხშირად ხვდებოდა გაუგებრობებში.

10-12 წლის ყმაწვილი სასწავლებლად ბუენოს-აირესის ერთ-ერთ ინტერნატში გააგზავნეს, ხოლო 15 წლის ასაკში კი აშშ-ში , სან-ფრანცისკოში, გადავიდა. როგორც ცნობილია, კარლოსს მშობლებმა სან-ფრანცისკოში ერთ-ერთ ოჯახში მიაკვლიეს, სადაც იგი ცხოვრობდა და თან სწავლობდა სკოლაში . როდესაც მან მიიღო საშუალო განათლების დიპლომი, ის სასწავლებლად მილანში მდებარე სახელოვნებო სასწავლებელში წავიდა, თუმცა მალევე მიატოვა სასწავლებელი და სან-ფრანცისკოში დაბრუნდა.

1955-59 წლებში მან გაიარა ლიტერატურის, ჟურნალისტიკის და ფსიქოლოგიის კურსები. ამ პერიოდში კარლოს ერთ-ერთი ფსიქოანალიტიკოსის თანაშემწედ მუშაობდა, სადაც მას თერაპიული პროცედურების დროს აუდიო ჩანაწერის გაკეთება ევალებოდა. კარლოსმა ერთხელ ამ აუდიო ჩანაწერების შესახებ თქვა: ამ ჩანაწერების საერთო რაოდენობა 4000-ს აღწევდა, მათ მოსმენისას მე ვტიროდი, რადგან ეს ჩანაწერები ჩემს შიშსა და სირცხვილს ასახავდა.

1959 წელს კარლოსმა აშშ-ის მოქალაქეობა მიიღო, დოკუმენტების შევსებისას ის სახელად უთითებდა კარლოს კასტანედას. ამავე წელს ჩაირიცხა კალიფორნიის უნივერსიტეტის ლოს-ანჯელესის ფილიალში, ორი წლის შემდეგ კი დაამთავრა უნივერსიტეტი ანთროპოლოგიის განხრით.
ქრისტიან-სოციალისტთა ჯგუფი

ქრისტიან-სოციალისტთა ჯგუფი — პოლიტიკური ფრაქცია პოლიტიკური გაერთიანებაში სოციალ-დემოკრატები საქართველოს განვითარებისათვის, რომლის იდეალები 7 პრინციპს ემყარება. ესენია — თავისუფლება, სამართლიანობა, სოლიდარობა, მამული, ენა, სარწმუნოება და სახალხო მონარქიზმი. იდეოლოგია 18-20 საუკუნეების ევროპელი და რუსი ფილოსოფოსების და საზოგადო მოღვაწეების — ჩარლზ ქინგსლის, ფრედერიკ მორისის, ფელისიტე-რობერ დე ლამენეს, ემანუელ მუნიეს, სერგეი ბულგაკოვის, ნიკოლოზ ბერდიაევის და სხვების ნაშრომებზეა დაფუძნებული.

ქრისტიან-სოციალისტთა ჯგუფი პერიოდულად იკრიბება. ჯგუფს ჰყავს ხელმძღვანელი, მდივნობა კი როტაციული წესით ეკისრება ჯგუფის წევრებს. ჯგუფს გააჩნია თავისი ინტერნეტ რესურსი.
შვედური ესტონეთი

ესტლანდიის საჰერცოგო , ასევე ცნობილია, როგორც „შვედური ესტლანდია“ „შვედური ესტონეთი“ — შვედეთის იმპერიის დომინიონი, რომელიც არსებობდა 1561-1721 წლებში. შვედური ესტონეთის ტერიტორია ჩრდილოეთის ომის დასასრულს მიუერთდა რუსეთის იმპერიას; ამ ომის შედეგები, მათ შორის ტერიტორიული ცვლილებები, დაფიქსირებულია 1721 წლის ნიშტადტის საზავო ხელშეკრულებით.

ჩამოყალიბება
- საუკუნეებში შვედურმა მონარქიამ თავისი სიძლიერის უმაღლეს წერტილს მიაღწია. იმ მიზნით, რომ ბალტიის ზღვა შიდა „შვედურ ტბად“ ექციათ, 1561 წელს შვედური არმია რეველში გადმოსხდა და შუა საუკუნეების ლივონიის ჩრდილოეთი ტერიტორიები თავისი კონტროლის ქვეშ მოაქცია, ამასთანავე შვედებმა მიახლოებით იგივე ტერიტორიები დაიკავეს, რაც თავის დროზე დანიელებს ეკავათ. ამგვარად 1561-1721 წლების შვედური ესტონეთი მიახლოებით 1219-1346 წლების დანიური ესტონეთის საზღვრებით წარმოიქმნა. 1581 წელს შვედებმა ასევე ყოფილი ეზელ-ვიკის საეპისკოპოსოს (ამჟამად ლიაენემაას მაზრა) კონტინენტური ნაწილიც დაიპყრეს. ამასთანავე შვედებმა ძველი გერმანული არისტოკრატიის უფლებების შევიწროვება დაიწყეს, რომელიც ესტონეთში ჯერ კიდევ დანიელების მმართველობის დროს ჩამოყალიბდა.

მოსახლეობა
შვედური ესტონეთის მოსახლეობის უმეტეს ნაწილს ესტები (80 %) შეადგენდნენ, რომელნიც უპირატესად სოფლად ცხოვრობდნენ. მმართველი კლასის დასაყრდენს ქალაქებში ძირითადად ბალტიელი გერმანელები წარმოადგენდნენ, შედარებით ნაკლებად კი უკვე გაგერმანელებული დანიელები. ამას გარდა შვედების 160-წლიანი მმართველობისას ჩრდილო-აღმოსავლეთ სანაპირო რეგიონებსა და კუნძულებზე დასახლდნენ შვედები და ნაწილობრივ ფინელებიც. ბალტიელი ფინელების რაოდენობის პიკმა 12.000 ადამიანის რაოდენობით (მოსახლეობის 10%) შვედური მმართველობის ბოლო ეტაპებზე მიაღწია. ესტონური მიწების რუსეთის იმპერიის შემადგენლობაში შესვლის შემდეგ, გერმანულმა უმცირესობამ შეძლო თავისი ეკონომიკურ-სოციალური პრივილეგიების შენარჩუნება, თუმცა იმიგრაციის შემცირების გამო, დაიწყო მოსახლეობაში მათი წილის ნელი, მაგრამ მუდმივი კლება.

დაცემა
1721 წელს, ნიშტადტის საზავო ხელშეკრულების თანახმად, რომელმაც ჩრდილოეთის ომი დაასრულა, შვედური ესტონეთის ტერიტორია გადაეცა რუსეთის იმპერიას. აღსანიშნავია, რომ რუსეთის იმპერიის მიერ ამ მიწების მიერთების შემდეგ პეტრე -მა გერმანულ არისტოკრატიას მათ მიერ შვედების მმართველობის დროს დაკარგული ყველა უფლება აღუდგინა, თუმცა ესტონელი გლეხების მდგომარეობა ისევ უგულვებელყოფილი დარჩა.
Typhlodaphne

— უხერხემლო ცხოველების გვარი ზღვის მუცელფეხიანების კლასისა. გლუვი პროტოკონქი უხეშად მომრგვალებული და პაუცისპირალურია, შეიცავს ორ ხვეულას. სინუსი სუბსუტურალურია, მკვეთრად დამავალი, ხოლო შემდეგ წინ არის წამოწეული და უკავშირდება რკალისებურად გამოშვერილ გარეთა ბაგეს. რუდიმენტური ოპერკულუმი შეიძლება გამოხატავდეს არქაულ მდგომარეობას.